रालेगण में आज महासभा करेंगे अन्ना  
अन्ना अपने गांव रालेगण सिद्धि में एक महासभा करेंगे। दिल्ली के रामलीला मैदान में 12 दिन तक अनशन करने वाले अन्ना बुधवार को गांव पहुंचे थे।
अन्ना हजारे अपने गांव रालेगण सिद्धि में एक महासभा करेंगे। जनलोकपाल बिल को लेकर दिल्ली के रामलीला मैदान में 12 दिन तक अनशन करने वाले अन्ना बुधवार देर रात अपने गांव पहुंचे। बृहस्पतिवार को पूरे दिन उन्होंने गांव के पद्मावती मंदिर के भक्त निवास में आराम किया। उनके आने की खुशी में रालेगण सिद्धि में 10 हज़ार लोगों के लिए ग्राम भोज का भी इंतजाम किया गया था। आज वो मीडिया और बाकी लोगों से मिलेंगे। उनके सहायक के मुताबिक 10 और 11 सितंबर को गांव में टीम अन्ना की बैठक होगी जिसमें लोकपाल बिल पर आगे की रणनीति पर चर्चा की जाएगी।